Se vidi, da se je začelo novo šolsko leto, je veselo pomislila Olivia in po hitrem postopku zasedla eno poslednjih prostih miz v kotu gostilne. Tudi sama je bila navdušena, da je spet na Bradavičarki - po glavi se ji je podilo polno novih idej, kaj bi lahko letos počeli pri pouku, veselila pa se je tudi, da bo končno spet videla svoje kolege. Še posebej Wilhelmino! Mina in Livy sta bili namreč sošolki in čeprav nista živeli v istih domovih, sta se odlično razumeli. Livy je zato komaj čakala, da se ob njeni mizi prikaže Mina in odločila se je, da jo bo takoj stisnila v objem, učiteljsko dostojanstvo gor ali dol.